ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE
privind aprobarea Studiului de Fezabilitate - revizia 2014 şi a Indicatorilor tehnico-economici - revizie 2014 ai Proiectului ”Sistem de management integrat al deşeurilor solide în judeţul Bistriţa-Năsăud” Nr. CCI 2007 RO 161 PR 013 cu nr. de înregistrare în 
SMIS-CSNR 1385

Consiliul Judeţean Bistriţa-Năsăud, întrunit în şedinţă ordinară, în prezenţa președintelui și a 30 consilieri judeţeni;

Având în vedere:
- expunerea de motive nr. IX/16395/14.11.2014 a Preşedintelui Consiliului Judeţean Bistriţa-Năsăud; 
- raportul nr. IVAb/16452/14.11.2014 asupra Proiectului elaborat de către Direcţia tehnică, investiţii, lucrări publice, Compartimentul UIP Management Deşeuri privind necesitatea aprobării Studiului de Fezabilitate revizia 2014 şi a indicatorilor tehnico-economici revizia 2014 ai Proiectului „Sistem integrat de management al deşeurilor solide în judeţul Bistriţa-Năsăud”;
- adresa nr. 1084/17.10.2014 a S.C. ARGIF PROIECT SRL Piteşti – Asistenţa Tehnică a Proiectantului pe Perioada de Execuţie a Lucrărilor pentru Contractele de Lucrări şi Revizuirea Studiului de Fezabilitate aferent Proiectului „Sistem de management integrat al deşeurilor solide (SMID) în judeţul Bistriţa-Năsăud”, prin care se înaintează Studiul de Fezabilitate – revizia 2014, înregistrată la Consiliul Judeţean Bistriţa-Năsăud cu nr. IVA/15082/20.10.2014;
- prevederile Hotărârii de Guvern nr. 28/2008 privind Conţinutul cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, completată cu Ordinul nr. 863/2008 al Ministrului Dezvoltării, Lucrărilor Publice şi Locuinţelor privind Instrucţiunile de aplicare a unor prevederi ale Hotărârii Guvernului nr. 28/2008;
- prevederile Ordinul Ministrului Mediului şi Dezvoltării Durabile şi al Ministrului Economiei şi Finanţelor nr. 1415/3399/2008 privind aprobarea listei cheltuielilor eligibile pentru proiectele finanţate în cadrul Programului Operaţional Sectorial Mediu, cu modificările şi completările ulterioare;
- prevederile art. 42 şi art. 44 din Legea Finanţelor publice locale nr. 273/2006, cu modificările şi completările ulterioare;
- prevederile Contractului de finanţare nr. 80504/25.05.2009, modificat şi completat prin Actul Adiţional nr. 1 şi Actul Adiţional nr. 2, Actul Adiţional nr. 3, Actul Adiţional nr. 4, Actul Adiţional nr. 5, Actul Adiţional nr. 6, Actul Adiţional nr. 7 şi Actul Adiţional nr. 8, încheiate între Ministerul Mediului şi Schimbărilor Climatice şi Consiliul Judeţean Bistriţa-Năsăud;
- raportul nr. IBa/17122/26.11.2014 al Comisiei economice;
- raportul nr. IBa/17123/26.11.2014 al Comisiei de urbanism.
În temeiul prevederilor art. 91 alin. (1) lit. b), alin. (3) lit. f),  art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:


Art.1. Se aprobă Studiul de Fezabilitate – revizia 2014 al Proiectului „Sistem integrat de management al deşeurilor solide în judeţul Bistriţa-Năsăud”, elaborat de S.C. ARGIF PROIECT SRL Piteşti – Asistenţa Tehnică a Proiectantului pe Perioada de Execuţie a Lucrărilor pentru Contractele de Lucrări şi Revizuirea Studiului de Fezabilitate aferent Proiectului „Sistem de management integrat al deşeurilor solide (SMID) în judeţul Bistriţa-Năsăud”, cuprins în  Anexa nr. 1.

Art.2. Se aprobă Indicatorii tehnico-economici – revizia 2014 ai proiectului „Sistem integrat de management al deşeurilor solide în judeţul Bistriţa-Năsăud”, cuprinşi în Anexa nr. 2.

Art.3. Consiliul Judeţean Bistriţa-Năsăud se angajează să respecte, pe toată durata  implementării proiectului, prevederile legislaţiei comunitare şi naţionale în domeniul egalităţii de şanse, nediscriminatorii, protecţiei mediului, eficienţei energetice, achiziţiilor publice şi ajutorului de stat.
Art.4. Anexele nr. 1 şi nr. 2 fac parte integrantă din prezenta hotărâre.
Art. 5. Prezenta hotărâre a fost adoptată cu un număr de 26 voturi «pentru».

Art.6. Cu ducere la îndeplinire a prevederilor prezentei hotărâri se încredinţează Direcţia tehnică, investiţii, lucrări publice din cadrul Consiliului Judeţean Bistriţa-Năsăud, Compartimentul UIP Management Deşeuri.
Art.7.  Prezenta hotărâre se comunică de către Serviciul administraţie şi relaţii publice cu:

- Direcţia economică;

- Direcţia tehnică, investiţii, lucrări publice;

- Asociaţia de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud;

- Ministerul Mediului şi Schimbărilor Climatice;
- Instituţia Prefectului judeţul Bistriţa-Năsăud.
PREŞEDINTE,
EMIL RADU MODOVAN

